Vertimai
Vertimai – kaimas Jurbarko rajono savivaldybėje, kairiajame Mituvos krante, 5 km į vakarus nuo Žindaičių, 14 km į šiaurės vakarus nuo Jurbarko. Kaime stovi medinė Vertimų Šv. Jono Krikštytojo bažnyčia (pastatyta 1926 m.), yra katalikų ir evangelikų liuteronų kapinės. Veikia Vertimų kaimo bendruomenė, Vertimų stovyklavietė „Atgaiva“. Kaimas garsėja šv. Jono Krikštytojo atlaidais.